Župna crkva
**Župa sv. Josipa** osnovana je 20. lipnja 1937. odredbom Nadbiskupskog duhovnog stola u Zagrebu od 17. travnja 1937. godine, koju je potpisao nadbiskup dr. Antun Bauer. Župi je predana privremena župna crkva.

Župna crkva
-----------

Gradnju crkve je potaknuo nadbiskup i kardinal, blaženi Alojzije Stepinac i 10. svibnja 1936. blagoslovio temeljni kamen nove crkve u nazočnosti 10.000 vjernika. Projekt duhovnog središta (župna crkva u neoromantičnom stilu, župni ured, samostan časnih sestara i društvena dvorana) napravio je ljubljanski arhitekt Jože Plečnik. Zbog financijskih problema izgrađena samo društvena dvorana koja je prema nacrtu arhitekta Marijana Haberlea adaptirana za privremenu crkvu, kakva je i današnja. Glavna konstrukcija je od betona, a ostalo od opeke. Zgrada je duga 30m, široka 12,5m, a visoka 7m. Crkvu je 20. lipnja 1937. blagoslovio Nadbiskup Koadjutor Alojzije Stepinac. 
Prozori u lađi crkve i ulazna vrata u predvorju crkve ukrašena su vitrajima, rad akademskog slikara Branimira Dorotića.  

Uz crkvu je sagrađena župna kuća, Dom sv. Josipa. Gradnja je započela 1988. godine, a na blagdan sv. Josipa, 19. ožujka 1990. svečano ga je blagoslovio kardinal Franjo Kuharić.

Gradnja zvonika započela je 25. travnja 1997. zvona su podignuta 22. prosinca 1997. I prvi put zazvonila na Badnjak, 24. prosinca 1997. Zvonik i zvona blagoslovio je kardinal Franjo Kuharić na Svijećnicu 2. veljače 1998. Zvonik je visok 32 metra, a s piramidalnim završetkom i pozlaćenim križem doseže visinu od 35 metara. Kroz zvonik širine 4,5x5 metara vodi stubište do četiri zvona: sv. Nikola ( ton F1, 964 kg); sv. Josip (ton G1, 673 kg); sv. Ivan (ton A1, 475 kg) sv. Augustin (ton C2, 275 kg).

Popis župnika i kapelana
------------------------

### Župnici

* Mons. Ivan Gašpert, 1937. – 1949.
* Vlč. Franjo Grundler, privremeni upravitelj 1949. – 1949.
* Vlč. Anto Grščić, privremeni upravitelj 1950. - 1951.
* Mons. Ivan Gašpert, 1951. – 1965.
* Vlč. Danijel Labaš, privremeni upravitelj 1965. ožujak - rujan
* Preč. Augustin Holi, 1965. – 1999.
* Vlč. Josip Kuhtić, 1999. – 2008.
* Vlč. Ivan Filipčić, 2008. - 2009.
* Vlč. mr. Antun Vukmanić, 2009. - 2012.
* Vlč. Damir Ocvirk 2012. -

### Kapelani

* Srećko Radman, 1941 – 1944.
* Vjekoslav Kastelic, 1944. – 1947.
* Srećko Radman, 1947. – 1949.
* Branko Smole, 1949. – 1949.
* Rikard Dončević, 1949. - 1957.
* Josip Jurić, 1957. – 1958.
* Marin Mandić, 1958. – 1959.
* Franjo Pavalec, 1959. – 1961.
* Marko Rajković, 1961.
* Branko Brit, subs. 1962.
* Fabijan Bareta, subs. 1963.
* Danijel Labaš, 1963. – 1967.
* Franjo Talan, subs. 1967. – 1968.
* Josip Grošić, 1968. – 1970.
* Matija Berljak, 1970. – 1971.
* Alojzije Hoblaj, 1971. – 1973.
* Antun Škvorčević, 1973. – 1976.
* Milan Lončarić, 1976. – 1979.
* Zlatko Pečet, 1979. – 1981.
* Juraj Kostelac, 1981. – 1983.
* Alojzije Hoblaj, 1983. – 1984.
* Juraj Batelja, 1984. – 1987.
* Božidar Cindori, 1987. – 1993.
* Josip Koprek, 1993. – 1995.
* Antun Vukmanić, 1995. – 1999.
* Vlado Mikšić, 1999. - 2001.
* Miroslav Markić, 2001. - 2004.
* Domagoj Vuletić, 2004. - 2005.
* Ivica Zlodi, 2005. - 2006.
* Dražen Hladuvka, 2006. - 2008.
* Tomislav Kralj, 2008. - 2009.
* Marko Vuković, 2009. - 2011.
* Jakov Rađa, 2011. – 2014.
* Ivan Vučak, 2014. - 2016.
* Josip Mudronja, 2016. - 2018.
* Luka Brešić, 2018. - 2019.
* Marko Čolić, 2019 - 2021.
* Hrvoje Maltarić, 2021. -

Vanjske veze
------------

* Župa sv. Josipa službene stranice